Lotte Hedeager

Lotte Hedeager (født 24. februar 1948) er en dansk arkeolog, som arbeider i Norge. 

Hedeager tok lærereksamen i 1970 og magistergrad i forhistorisk arkeologi ved Københavns Universitet i 1978. Hun tok graden som dr.phil. ved Århus Universitet 1990. Hun har tidligere vært ansatt ved Lunds universitet og Københavns Universitet. Hedeager er en av Nordens ledende eksperter på nordisk og europeisk jernalder og tidlig middelalder. Hun har arbeidet mye for tverrfaglig samarbeid .

Hedeager tok doktorgrad ved Århus Universitet i 1990 med avhandlingen Danmarks Jernalder, mellem stamme og stat, og har et omfattende internasjonalt og nordisk forfatterskap bak seg. I 1996 ble Hedeager ansatt som professor i arkeologi ved Universitetet i Oslo. Hun er blitt karakterisert som en ekte skandinav: født i Danmark, bor i Sverige og arbeider i Norge .

Bibliografi 
 Iron Age Myth and Materiality – an Archaeology of Scandinavia 400-1000. Routledge. London and New York (2011).
 Norsk arkeologisk leksikon, red. sammen med Einar Østmo (2005)
 Tusen års europahistorie: romere, germanere og nordboere (sammen med Henrik Tvarnø) (2001)
 Skygger av en annen virkelighet: oldnordiske myter (1999)
 Iron Age Societies. From tribe to State in Northern Europe. Social Archaeology, I. Hodder (ed.). Basil Blackwell. Oxford (1992)
 Danmarks jernalder, mellom stamme og stat (1990)
 Politikens Danmarkshistorie, bind 2 Danernes land (1988)
 Arkæologi Leksikon (1985).

Eksterne lenker 
 

  Skandinav søker trivsel – Portrettintervju i Apollon

Danske arkeologer
Norske arkeologiprofessorer
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Medlemmer av Det Kongelige Danske Videnskabernes Selskab